**Arviointisuunnitelma**

Arviointisuunnitelman tarkoitus on tehdä seuranta ja arviointi näkyväksi sekä parantaa arvioinnin suunnitelmallisuutta. Tähän suunnitelmaan on kirjattu, mitä arviointietoa kerätään, miten ja keneltä sitä kerätään sekä milloin tiedonkeruu toteutetaan.

Työryhmän rooli arvioinnin tukena

Avoimen hallinnon työryhmän yksi tehtävä on tukea toimenpanon arviointia ja seurantaa muun muassa käsittelemälle seurantatietoa kokouksissaan. Työryhmä kokoontuu kolmen kuukauden välein maalis-, kesä-, syys- ja joulukuun puolessa välissä vuosina 30.12.2027 asti, jos ei ole erityistarvetta kokoontua useammin.

Avoimen hallinnon työtä kokonaisuutena arvioidaan vuonna 2025 ja 2027

Avoimen hallinnon työn tehokuutta ja vaikuttavuutta arvioidaan puoliväli- ja loppuarvioinnin yhteydessä. Puoliväliarviointi toteutetaan vuonna 2025 ja loppuarviointi vuonna 2027. Arvioinnin tietopohja kerätään muun muassa lähettämällä koko julkiselle hallinnolle kysely avoimuuden edistämisestä sekä keräämällä ajankohtaista tutkimus- ja tilastotietoa arvioinnin tueksi. Lisäksi toimintaohjelman lausuntokierroksella kesällä 2023 tuli useita ehdotuksia, miten sitoumusten toimeenpanon vaikutuksia tulisi arvioida eri kohderyhmien näkökulmasta, ja ne kaikki huomioidaan ohjelman puoliväli- ja loppuarvioinnin toteutuksessa.

OGP-jäsenyyteen kuuluu, että toimintaohjelmat arvioidaan tasaisin väliajoin myös OGP-kumppanuushankkeen riippumattoman arviointitiimin toimesta.

Kerätyn tiedon pohjalta arvioidaan missä määrin on edistetty [OECD:n avoimen hallinnon suosituksia](https://avoinhallinto.fi/oecdn-avoimen-hallinnon-suositus/) ja [Avoimen hallinnon strategiaa](https://avoinhallinto.fi/assets/files/2020/12/VM_Avoimen_Hallinnon_Strategia2030.pdf). Toimeenpanoa analysoidaan myös peilaten Avoimen hallinnon kahdeksaan pysyvään työalueeseen (julkisuus, ymmärrettävyys, osallisuus, avoin toiminta, hallinto mahdollistajana, avoin data, viestintä ja luottamus).

Tunnistettuja tietolähteitä ovat muun muassa:

* Luottamuksen tilaa kansallisesti mitataan Virkamiesetiikan tila -kyselyllä, kohderyhmänä kansalaiset ja virkamiehet (aiemmat tulokset löytyvät [vm.fi](https://vm.fi/valtio-tyonantajana/arvot-ja-virkamiesetiikka))
* Luottamuksen tilaa kansainvälisesti mittaa OECD:n toteuttama Trust Survey (2022, 2024, 2026, 2028)​ ja Citizen Participation Index esimerkiksi.
* EU:n toteuttamat kyselyt eri aihealueista kuten avoin data
* Hallinnosta avoimesti tietoa jakavien sivustojen ([tutkihallintoa.fi](https://www.tutkihallintoa.fi/), [tutkihankintoja.fi](https://tutkihankintoja.fi/), [tutkiavustuksia.fi](https://www.tutkihallintoa.fi/valtionavustukset/), [tutkibudjettia.fi](https://tutkibudjettia.fi/), [avoindata.fi](https://www.avoindata.fi/)) käyttäjätilastojen seurannalla arvioidaan avoimen tiedon kiinnostavuutta

Lisäksi Avoimen hallinnon tiimi toteuttaa omia kyselyjä tarpeen mukaan erityisesti puolivälissä ja lopussa​. Selvitetään mahdollisuus sisällyttää kysymys avoimuuteen liittyen Tilastokeskuksen toteuttamaan Kansalaispulssi -kyselyyn. Yllä listattuja tietolähteitä hyödynnetään myös aiempien toimintaohjelmien vaikuttavuuden arviointiin​.

Työssä onnistumisen mittareina toimivat myös työn näkyvyys ja onko Avoimen hallinnon tiimin työ tunnettua.

**Sitoumuksien toimeenpanoa seurataan jatkuvasti**

Alla oleviin taulukkoihin on kuvattu millä mittarein sitoumuksien toimeenpanoa seurataan työryhmän kokouksissa. Seurannan tuloksista viestitään uutiskirjeessä ja verkostoissa työryhmän kokouksien jälkeen. Selvitetään mahdollisuus viedä seurantatietoa nettisivuille.

1. Sitoumus – Dialogit ja kohtaamiset

| **Mistä toiminnasta tietoa kerätään?** | **Määrälliset mittarit** | **Laadulliset mittarit** | **Keneltä/ Miten** | **Vastuuhlö** |
| --- | --- | --- | --- | --- |
| Vakiinnutamme ja laajennamme  kansallisia dialogeja yhdessä  kansalaisyhteiskunnan toimijoiden kanssa. | * Osallistujien ja järjestettyjen dialogien määrä * alueellinen ja muu kattavuus * dialogikierrosten tilastollinen vertailu keskenään​ (kehitys) | * Laajentuminen 3 hyödyntämisen tasolla (yhteiskunta, järjestäjä, osallistuja​) * Miten dialogit koetaan? * Tuottiko hyötyä? ​ * Onko dialogiosaaminen vahvistunut? | Kansallisten  dialogien  operatiivinen ydinryhmän  keräämä vaikuttavuusanalyysi | Ira ja Katju vie tämän asian ydinryhmään ja varmistaa toteutuksen. |
| Kehitämme kansallisten dialogien  vaikuttavuutta  tuottamalla dialogien tuloksista yhteenvedon lisäksi myös teemakohtaisia lyhyempiä tiivistyksiä ja nostoja ministeriöiden johdon käyttöön. | * Mitä tiivistelmiä on tuotettu mihin   tarpeisiin   * Avoin demokratia –verkostolle tuotetut materiaalit ja infot | * Tuotettujen tiivistelmien koettu hyöty ja vaikutus päätöksentekoon/ tulevaisuustyöhön * Miten dialogien tuottamaa tietoa on hyödynnetty? (sis. HVA ja kunta) | Kysely julkiselle hallinnolle | Pauliina toteuttaa kyselyn ja Ira tuottaa dialogeihin liittyvää tietoa. |
| Demokraattiset kohtaamiset julkisissa palveluissa -käsikirjan toimeenpano | * julkisen hallinnon perehdytykset ja tuotetut materiaalit * Toteutettu koulutukset, kävijämäärä mm. selkokielen kurssin käyneet. * Kumppanuushankkeet tiedon jakamisen tueksi | * Onko kohtaamisten laatu kasvanut? * luottamus hallintoon * palveluntarjoajien kokema hyöty * Tarjotaan demokraattisten kohtaamisten näkökulmaa palvelubarometrien tms, kehittämistyöhön (OECD). * Selvitetään onko olemassa olevissa tätä näkökulmaa tarkastelevia kysymyksiä (esim. poliisibarometri). | Selvitetään | Matti suunnittelee toteutuksen ja Ira toimii tukena. |
| Selkokielen ja selkeän yleiskielen laaja hyödyntäminen | * Selkokieleen liittyvät toimenpiteet | * Yhteistyön tuottama lisäarvo | Selkokeskus,  Kotus, muut toimijat | Leealaura Leskelä ja Ulla Tiililä ja Ira tuovat eri tahojen näkökulmat yhteen arvioinnissa. |

2. Sitoumus – Tieto ja yhteistyö

|  |  |  |  |  |
| --- | --- | --- | --- | --- |
| **Mistä toiminnasta tietoa kerätään?** | **Määrälliset mittarit** | **Laadulliset mittarit** | **Keneltä/ Miten** | **Vastuuhlö** |
| Mis- ja disinformaation torjunta | * Mis- ja disinfon toimenpiteet | * tarkentuu | JulkICT/ tarkentuu | O-P Rissanen toimii asiantuntijana ja Ira toimii arvioinnin tukena. |
| Datan avaaminen vs. turvallisuus tilaisuudet | * Datan avaaminen vs. turvallisuus tilaisuudet ja keskustelut | * tarkentuu | tarkentuu työn käynnistyessä | Ira varmistaa työn käynnistämisen. |
| Ostolaskudatan avaaminen | * mittarit luodaan arviomuistion pohjalta | * mittarit luodaan arviomuistion pohjalta | HankintaSuomi | O-J Piri toimii asiantuntijana ja Ira toimii arvioinnin tukena. |
| Tekoälyn etiikkaan liittyvät tilaisuudet​ | * Tekoälyn etiikkaan liittyvät tilaisuudet​ | * tarkentuu | tarkentuu työn käynnistyessä | Anna-Mari Wallenberg toimii asiantuntijana ja Ira toimii arvioinnin tukena. |
| Valtakunnallinen kansalaisjärjestöakatemia | * Valtakunnallisen kansalaisjärjestöakatemian osallistujamäärät (julkinen hallinto, onko uusista organisaatioista)​ | * Osallistujien kokema hyöty * onko johtanut konkreettiseen toimintaan​ | Tilaisuudet, palautekyselyt | Pauliina ja Katju varmistavat toteutuksen |
| Alueelliset kansalaisjärjestöakatemiat | * Alueellisten kansalaisjärjestöakatemioiden ja osallistujien määrä​ * Alueellinen kattavuus | * Osallistujien ja järjestäjien kokema hyöty * onko johtanut konkreettiseen toimintaan​ | Tilaisuudet, palautekyselyt (kerätään järjestäjiltä) | Pauliina ja Katju varmistavat toteutuksen |

3. Sitoumus – Toimijoiden tuki

| **Mistä toiminnasta tietoa kerätään?** | **Määrälliset mittarit** | **Laadulliset mittarit** | **Keneltä/ Miten** | **Vastuuhlö** |
| --- | --- | --- | --- | --- |
| Hyvät käytännöt | * Hyödynnettyjen hyvien käytäntöjen määrä * Uudistettujen nettisivujen kävijämäärät * Verkostot ja alustat miten jaettu kansainvälisesti | * Hyvien käytäntöjen tunnettuus ja koettu hyöty | Kysely | Pauliina toteuttaa kyselen ja Ira/Matti tukee. |
| OECD nuorisosuosituksen toimeenpano | * työkalupakin jakaminen eri kanavia pitkin | * nuorten ja lasten kokema luottamus ja osallisuus | tarkentuu | Ira varmistaa toteutuksen |
| Avoin demokratia  -verkosto | * Verkoston jäsenten määrä kasvaa tasaisesti ​ * Eri teemojen määrä ml. kansainväliset ja EU​ * Järjestävien tahojen määrä | * Avoin demokratia -verkoston jäsenten kokema hyöty | tarkentuu | Pauliina ja Katju varmistaa toteutuksen |